Source: https://www.riigiteataja.ee/akt/424102015014
Timestamp: 2020-04-02 19:17:00+00:00
Document Index: 1899158

Matched Legal Cases: ['§ 30', '§ 4', '§ 4', '§ 7', '§ 1', '§ 2', '§ 3', '§ 4', '§ 5']

Õppetasust vabastamise või soodustuste andmise, arvestuse ja tasumise kord Jõhvi valla huvikoolides – Riigi Teataja
Õppetasust vabastamise või soodustuste andmise, arvestuse ja tasumise kord Jõhvi valla huvikoolides
Õppetasust vabastamise või soodustuste andmise, arvestuse ja tasumise kord Jõhvi valla huvikoolides - sisukord
RT IV, 24.10.2015, 14
Vastu võetud 15.12.2009 nr 1
20.10.2015 RT IV, 24.10.2015, 3 27.10.2015
Määrus kehtestatakse kohaliku omavalitsuse korralduse seaduse § 30 lg 1 punkti 2 ning Jõhvi Kunstikooli põhimääruse § 4 lõike 12, Jõhvi Muusikakooli põhimääruse § 4 lõike 16 ja Jõhvi Spordikooli põhimääruse § 7 alusel.
§ 1. Kehtestada Jõhvi valla huvikoolides Jõhvi valla elanike registrisse kantud laste puhul õppetasude vähendamise põhimõtted järgmiselt:
(1) toimetulekuraskustega perede lapsed või täiskasvanud õppija vabastatakse õppetasust 100% ulatuses lapsevanema või täiskasvanud õppija taotluse alusel;
[RT IV, 24.10.2015, 3 - jõust. 27.10.2015]
(2) peredes, kus on kolm või enam kuni 19-aastast last ja/või üldhariduskooli õpilast, vabastatakse õppetasust 50% ulatuses lapsevanema avalduse alusel;
[muudetud 14.09.2010 määrusega nr 8, jõustus 1.10.2010]
(3) rahvusvahelise või üleriikliku konkursi laureaadid (I, II või III koht) vabastatakse õppetasust 50% ulatuses;
(4) Eesti meistrivõistlustel või rahvusvahelistel tiitlivõistlustel I, II või III koha saavutanud õpilane vabastatakse õppetasust 50% ulatuses.
(5) töövõimetuspensioni saav täiskasvanud õppija 50% ulatuses esitatud taotluse alusel.
§ 2. Õppetasude määra vähendamise periood on jooksva õppeaasta kahe perioodi kaupa (perioodid september–detsember, jaanuar–mai). Erandjuhtudel, kui soodustuse saamise õigus tekib perioodi keskel, loetakse õppetasu vähendamise arvestuse alguseks huvikooli direktori avalduse esitamisele järgnev kuu.
§ 3. Õppetasude vähendamine vormistatakse vallavalitsuse korraldusega, mille vastuvõtmise aluseks on huvikooli direktori vastavasisuline taotus.
§ 4. Õppetasu arvestamise ja tasumise kord:
(1) õpilasele, kes asub huvikooli õppima enne jooksva kalendrikuu 16. kuupäeva, arvestatakse õppetasu jooksva kuu eest; õpilasele, kes asub huvikooli õppima peale 15. kuupäeva, arvestatakse õppetasu alates järgmisest kalendrikuust;
(2) õpilasele, kes on väljaarvatud huvikooli nimekirjast, arvestatakse õppetasu jooksva kuu eest olenemata lahkumise kuupäevast;
(3) õpilase haigestumise korral toimub õppetasu ümberarvestus lapsevanema avalduse alusel juhul, kui haigestumise periood kestis vähemalt üks kuu, selle perioodi kohta on esitatud arstitõend ning õpilane ei võtnud osa tundidest antud ajavahemikul;
(4) õppetasu tasumine toimub pangaülekandega vastavalt Jõhvi Vallavalitsuse poolt väljastatud arvele jooksva kuu 20. kuupäevaks.
§ 5. Määrus jõustub 1. jaanuaril 2010.